ગુજરાતી સમાચાર: કોરોના: ભારતમાં ટૂંક સમયમાં 4 વેક્સીનની શરૂ થવાની છે ક્લીનિકલ ટ્રાયલ! | Four Coronavirus Vaccines In India May Soon Enter Clinical Trial Says Harsh Vardhan Vmp - India News | I Am Gujarat
Gujarati News India કોરોના: ભારતમાં ટૂંક સમયમાં 4 વેક્સીનની શરૂ થવાની છે ક્લીનિકલ ટ્રાયલ!
કોરોના: ભારતમાં ટૂંક સમયમાં 4 વેક્સીનની શરૂ થવાની છે ક્લીનિકલ ટ્રાયલ!
Updated: May 24, 2020 23:42 pm IST
નવી દિલ્હી: કેન્દ્રીય સ્વાસ્થ્ય મંત્રી હર્ષ વર્ધને રવિવારે કહ્યું કે, ભારતમાં ટૂંક સમયમાં જ 4 દવાઓનું ક્લીનિકલ ટ્રાયલ શરૂ થઈ શકે છે. તેમણે એ વાતનો પણ ઈશારો કર્યો કે, કોરોના વાયરસની 14 વેક્સીન પર કામ ચાલી રહ્યું છે. ભાજપના નેતા જીવીએલ નરસિમ્હા રાવની સાથે સોશયલ મીડિયા ઈન્ટરેક્શન દરમિયાન તેમણે જણાવ્યું કે, આ ટ્રાયલ આવનારા 5 મહિનાની અંદર શરૂ થઈ શકે છે.
રાવે પૂછ્યું કે ભારતેમં વેક્સીન બનાવવાને લઈને શું સ્ટેટસ છે? તેના જવાબમાં હર્ષ વર્ધને કહ્યું કે, દુનિયા કોવિડ-19ની વેક્સીન બનાવવાનો પ્રયાસ કરી રહી છે. 100થી પણ વધુ વેક્સીન છે, જેના પર કામ ચાલી રહ્યું છે. વિશ્વ સ્વાસ્થ્ય સંગઠન (WHO) પણ બધાની સાથે કો-ઓર્ડિનેટ કરી રહ્યું છે. ભારતમાં તેમાં પોતાનું પુરું યોગદાન આપી રહ્યું છે. ભારતમાં પણ 14 વેક્સીન પર કામ ચાલી રહ્યું છે. તેમણે જણાવ્યું કે, હાલમાં આ બધી પ્રી-ક્લીનિકલ ટ્રાયલના સ્ટેજ પર છે.
જોકે, તેમણે સ્પષ્ટ કર્યું કે, હાલમાં કોરોના મહામારીની કોઈ દવા વિશે વિચારવું ઉતાવળ હશે, કેમકે તેની એક લાંબી પ્રક્રિયા હોય છે. જો ઘણી જલદી પણ તેની દવા બની ગઈ તો પણ તેને બનવામાં ઓછામાં ઓછું એક વર્ષ લાગી શકે છે. એટલે માસ્કનો ઉપયોગ કરો, સોશયલ ડિસ્ટન્સિંગ રાખો, જ્યાં સુધી કોરોનાની કોઈ દવા બની ન જાય.
તબલીગી અંગેના સવાલ પર હર્ષવર્ધને કહ્યું, વારંવાર ચર્ચા કષ્ટદાયક
ભાજપના નેતા નરસિમ્હા રાવે બીજો એક સવાલ પૂછ્યો હતો કે, શું ભારતમાં તબલીગી જમાત પછી કોરોનાએ ઝડપ પકડી? તેના જવાબમાં હર્ષવર્ધને કહ્યું કે, 'સાચી વાત એ છે કે એ વાત જૂની થઈ ચૂકી છે. તેના પર ચર્ચા પણ ઘણી થઈ ચૂકી છે અને વિશ્લેષણ પણ ઘણું થઈ ચૂક્યું છે. અમને વારંવાર આ મુદ્દાને ઉઠાવતા ઘણું કષ્ટ થાય છે, પરંતુ તેમાં કોઈ બે મત નથી કે માર્ચના બીજા સપ્તાહની આસપાસ જ્યારે દુનિયામાં ઝડપથી સંક્રમણ થઈ રહ્યું હતું અને ભારતમાં પહેલો કેસ આવ્યા બાદ દોઢ મહિના પસાર થઈ ચૂક્યા હતા. દેશમાં મામલાની સખ્યા મામૂલી હતી. થોડા રાજ્યોમાં થોડા મામલા હતા અને એ સમયે એ કમનસીબ, દુઃખદ અને બિન-જવાબદારીભરી ઘટના બની.'
ભારતમાં 1.31 લાખને પાર થયા કોરોનાના કેસ
સ્વાસ્થ્ય મંત્રાલય તરફથી રવિવારે જાહેર કરાયેલા આંકડા મુજબ, ભારતમાં કોરોના વાયરસના દર્દીઓની કુલ સંખ્યા 1,31,868 થઈ ગઈ છે અને જ્યારે કે આ વાયરસથી અત્યાર સુધીમાં 387 લોોકના મોત થઈ ચૂક્યા છે.